CELEX: 62013CN0076
Language: et
Date: 2013-02-12 00:00:00
Title: Kohtuasi C-76/13: 12. veebruaril 2013 esitatud hagi — Euroopa Komisjon versus Portugali Vabariik

27.4.2013   
            
            
               ET
            
            
               Euroopa Liidu Teataja
            
            
               C 123/11
            
         12. veebruaril 2013 esitatud hagi — Euroopa Komisjon versus Portugali Vabariik
   (Kohtuasi C-76/13)
   2013/C 123/17
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: P. Guerra e Andrade, G. Braun ja L. Nicolae)
   
      Kostja: Portugali Vabariik
   
      Hageja nõuded
   
   
               —
            
            
               Tuvastada, et Portugali Vabariik ei ole täitnud Euroopa Kohtu 7. oktoobri 2010. aasta otsust kohtuasjas C-154/09: komisjon vs. Portugal.
            
         
               —
            
            
               Kohustada Portugali Vabariiki tasuma komisjonile karistusmakse summas 43 246,64 eurot iga päeva eest, millega hilinetakse taotletava täitmisele kohustava kohtuotsuse täitmisega alates päevast, mil käesolevas kohtuasjas tehakse otsus, kuni päevani, mil 7. oktoobri 2010. aasta tuvastav kohtuotsus täies ulatuses täidetakse.
            
         
               —
            
            
               Kohustada Portugali Vabariiki tasuma komisjonile karistusmakse summas 5 277,30 eurot iga täitmisega hilinetud päeva eest alates 7. oktoobrist 2010, mil tehti tuvastav otsus, kuni:
               
                           —
                        
                        
                           päevani, mil nimetatud kohtuotsust täideti — kui Euroopa Kohus tuvastab, et Portugali Vabariik täitis kohtuotsuse enne käesolevas kohtuasjas kohtuotsuse tegemist;
                        
                     
                           —
                        
                        
                           päevani, mil tehakse otsus käesolevas kohtuasjas — kui tuvastavat kohtuotsust enne seda kuupäeva ei täidetud.
                        
                     
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   Siiani ei ole universaalteenuse direktiivi (1) artikli 3 lõike 2 ja artikli 8 lõike 2 kohase menetluse alusel määratud universaalteenuse osutamise ülesandega ettevõtjaid. Teisalt kehtivad Portugali elektroonilise side seaduse alusel endiselt kõik kohustused, mis on ette nähtud dekreetseadusega nr 31/2003 heaks kiidetud telekommunikatsiooni avaliku teenuse kontsessiooni tingimustes, mille kohaselt usaldatakse universaalteenuse osutamine PT Comunicações’ele kontsessioonlepinguga, mis kehtib 2025. aastani. Sanktsiooni osas teeb komisjon Euroopa Kohtule ettepaneku kohaldada raskuskoefitsienti 7 vahemikus 1–20.
   Kõnealune rikkumine seab ohtu konkurentsiõiguse peamiste eesmärkide saavutamise, mis on seotud telekommunikatsioonituru liberaliseerimisega, ning rikub selliseid liidu õiguse aluspõhimõtteid, nagu diskrimineerimiskeeld. Samuti seab see ohtu universaalteenuse tõhusus, mis on üks telekommunikatsiooniõiguse peamisi eesmärke. Hetkeseisuga saab Portugal Telecom kasu kontsessioonist, mis anti talle avalikku või piiratud hankemenetlust korraldamata ja seetõttu ilma et oleks tagatud, et universaalteenust osutatakse tegeliku maksumuse seisukohast parimatel tingimustel ning ilma et oleks kaitstud konkurentsitingimusi, piirates keelatud turumoonutusi.
   
      (1)  Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367).